Sven Kramer

| Mitalit | Mitalit | Mitalit |  |
| --- | --- | --- | --- |
|  Sven Kramer |  Sven Kramer |  Sven Kramer |  |
Maa:   Alankomaat
Miesten pikaluistelu
|  Olympialaiset  |  Olympialaiset  |  Olympialaiset  |  |
|  Kultaa | Vancouver 2010 | 5 000 m |  |
|  Kultaa | Sotši 2014 | 5 000 m |  |
|  Kultaa | Sotši 2014 | joukkue- takaa-ajo |  |
|  Kultaa | Pyeongchang 2018 | 5 000 m |  |
|  Hopeaa | Torino 2006 | 5 000 m |  |
|  Hopeaa | Sotši 2014 | 10 000 m |  |
|  Pronssia | Torino 2006 | joukkue- takaa-ajo |  |
|  Pronssia | Vancouver 2010 | joukkue- takaa-ajo |  |
|  Pronssia | Pyeongchang 2018 | joukkue- takaa-ajo |  |
| Yleisluistelun MM-kilpailut  | Yleisluistelun MM-kilpailut  | Yleisluistelun MM-kilpailut  |  |
|  Kultaa | Heerenveen 2007 | yleisluistelu |  |
|  Kultaa | Berliini 2008 | yleisluistelu |  |
|  Kultaa | Hamar 2009 | yleisluistelu |  |
|  Kultaa | Heerenveen 2010 | yleisluistelu |  |
|  Kultaa | Moskova 2012 | yleisluistelu |  |
|  Kultaa | Hamar 2013 | yleisluistelu |  |
|  Kultaa | Calgary 2015 | yleisluistelu |  |
|  Kultaa | Berliini 2016 | yleisluistelu |  |
|  Kultaa | Hamar 2017 | yleisluistelu |  |
|  Pronssia | Moskova 2005 | yleisluistelu |  |
|  Pronssia | Calgary 2006 | yleisluistelu |  |
|  Pronssia | Calgary 2019 | yleisluistelu |  |
| Matkakohtaiset MM-kilpailut  | Matkakohtaiset MM-kilpailut  | Matkakohtaiset MM-kilpailut  |  |
|  Kultaa | Salt Lake City 2007 | 5 000 m |  |
|  Kultaa | Salt Lake City 2007 | 10 000 m |  |
|  Kultaa | Salt Lake City 2007 | joukkue- takaa-ajo |  |
|  Kultaa | Nagano 2008 | 5 000 m |  |
|  Kultaa | Nagano 2008 | 10 000 m |  |
|  Kultaa | Nagano 2008 | joukkue- takaa-ajo |  |
|  Kultaa | Vancouver 2009 | 5 000 m |  |
|  Kultaa | Vancouver 2009 | 10 000 m |  |
|  Kultaa | Vancouver 2009 | joukkue- takaa-ajo |  |
|  Kultaa | Heerenveen 2012 | 5 000 m |  |
|  Kultaa | Heerenveen 2012 | joukkue- takaa-ajo |  |
|  Kultaa | Sotši 2013 | 5 000 m |  |
|  Kultaa | Sotši 2013 | joukkuetakaa-ajo |  |
|  Kultaa | Heerenveen 2015 | 5 000 m |  |
|  Kultaa | Heerenveen 2015 | joukkuetakaa-ajo |  |
|  Kultaa | Kolomna 2016 | 5 000 m |  |
|  Kultaa | Kolomna 2016 | 10 000 m |  |
|  Kultaa | Gangwon 2017 | 5 000 m |  |
|  Kultaa | Gangwon 2017 | 10 000 m |  |
|  Kultaa | Inzell 2019 | joukkuetakaa-ajo |  |
|  Kultaa | Salt Lake City 2020 | joukkuetakaa-ajo |  |
|  Hopeaa | Nagano 2008 | 1 500 m |  |
|  Hopeaa | Sotši 2013 | 10 000 m |  |
|  Hopeaa | Salt Lake City 2020 | 5 000 m |  |
|  Pronssia | Gangwon 2017 | 1 500 m |  |
|  Pronssia | Inzell 2019 | 5 000 m |  |
| EM-kilpailut  | EM-kilpailut  | EM-kilpailut  |  |
|  Kultaa | Collalbo 2007 | yleisluistelu |  |
|  Kultaa | Kolomna 2008 | yleisluistelu |  |
|  Kultaa | Heerenveen 2009 | yleisluistelu |  |
|  Kultaa | Hamar 2010 | yleisluistelu |  |
|  Kultaa | Budapest 2012 | yleisluistelu |  |
|  Kultaa | Heerenveen 2013 | yleisluistelu |  |
|  Kultaa | Tšeljabinsk 2015 | yleisluistelu |  |
|  Kultaa | Minsk 2016 | yleisluistelu |  |
|  Kultaa | Heerenveen 2017 | yleisluistelu |  |
|  Kultaa | Collalbo 2019 | yleisluistelu |  |
|  Kultaa | Heerenveen 2020 | joukkuetakaa-ajo |  |
|  Kultaa | Heerenveen 2022 | joukkuetakaa-ajo |  |
|  Hopeaa | Heerenveen 2005 | yleisluistelu |  |
|  Hopeaa | Heerenveen 2020 | 5 000 m |  |
Sven Kramer (s. 23. huhtikuuta 1986 Heerenveen, Alankomaat) on alankomaalainen pikaluistelija, joka on hallinnut yleisluistelun ja pitkien matkojen arvokilpailuja vuodesta 2007 lähtien.
Kramer voitti joulukuussa 2004 Alankomaiden yleisluistelijoiden mestaruuden ja sijoittui samana talvena Euroopan mestaruuskilpailuissa hopealle ja yleisluistelijoiden maailmanmestaruuskilpailuissa pronssille.
Salt Lake Cityssä 19. marraskuuta 2005 Kramer luisteli 5 000 metrin maailmanennätyksen 6.08,78 ja voitti Torinon 2006 olympialaisista samalla matkalla hopeaa ja joukkuetakaa-ajossa Hollannin joukkueessa pronssia. Samana keväänä hän saavutti yleisluistelijoiden MM-pronssia Calgaryssä ja luisteli 10 000 metrillä uuden maailmanennätyksen 12.51,61. Vuonna 2007 hän voitti yleisluistelijoiden EM-kultaa ja MM-kultaa. Matkakohtaisissa MM-kilpailuissa Salt Lake Cityssä hän voitti kultaa 5 000 ja 10 000 metrillä, jossa teki uuden maailmanennätyksen 12.41,69 sekä joukkuetakaa-ajossa, jossa Alankomaiden joukkue teki maailmanennätyksen 3.37,80. Hän paransi samalla kaudella myös 5 000 metrin maailmanennätystä lukemiin 6.07,48.
Marraskuussa 2007 Kramer luisteli Salt Lake Cityssä 5 000 metrillä maailmanennätysajan 6.03,32 ja 3 000 metrillä epävirallisen maailmanennätyksen 3.37,15. Tammikuussa 2008 hän uusi vuoden takaisen mestaruutensa Kolomnassa käydyissä yleisluistelijoiden EM-kisoissa. Myöhemmin samana talvena hän voitti yleisluistelun maailmanmestaruuden Berliinissä. Vuoden 2008 matkakohtaisissa MM-kilpailuissa Naganossa Kramer voitti maailmanmestaruuden 5 000 ja 10 000 metrillä ja joukkuetakaa-ajossa sekä sijoittui jaetulle hopealle 1 500 metrillä yhdessä Yhdysvaltain Shani Davisin kanssa.
Tammikuussa 2009 Kramer voitti kolmannen kerran peräkkäin yleisluistelun Euroopan-mestaruuden. Muutama viikko myöhemmin hän voitti Hamarissa kolmannen kerran peräkkäin yleisluistelun maailmanmestaruuden. Matkakohtaisissa MM-kilpailuissa Richmondissa hän voitti jälleen kultaa 5 000 ja 10 000 metrillä sekä joukkuetakaa-ajossa. Vuonna 2010 hän voitti Euroopan-mestaruuden Hamarissa sekä kultaa Vancouverin olympialaisten 5 000 metrillä ja pronssia joukkuetakaa-ajossa. Vancouverin 10 000 metrillä Kramer hylättiin ratarikon vuoksi, kun hänen valmentajansa ohjasi hänet kesken kilpailun väärälle radalle. Ilman hylkäystä hänen aikansa olisi riittänyt kultamitaliin. Myöhemmin samalla kaudella hän voitti neljännen kerran yleisluistelun maailmanmestaruuden.
Vuonna 2011 Kramer ei saavuttanut arvokisamitaleita. Vuonna 2012 hän voitti viidennen kerran sekä yleisluistelun Euroopan-mestaruuden että maailmanmestaruuden. Matkakohtaisissa MM-kilpailuissa Heerenveenissä hän sai kultaa 5 000 metrillä ja joukkuetakaa-ajossa. Hän voitti Euroopan-mestaruuden jälleen Heerenveenissä 2013 ja yleisluistelun maailmanmestaruuden Hamarissa 2013. Sotšin matkakohtaisissa MM-kilpailuissa hän sai kultaa 5 000 metrillä ajalla 6.14,41 ja joukkuetakaa-ajossa sekä hopeaa 10 000 metrillä.
Sotšin olympialaisissa 2014 Kramer johti 5 000 metrillä alankomaalaiset kolmoisvoittoon ajalla 6.10,76. Hän sai kultaa myös joukkuetakaa-ajossa sekä hopeaa 10 000 metrillä. Hän voitti Euroopan-mestaruuden jälleen Tšeljabinskissa 2015. Hän voitti samana vuonna maailmanmestaruuden 5 000 metrillä, joukkuetakaa-ajossa ja yleisluistelussa. Hän voitti kahdeksannen kerran yleisluistelun Euroopan-mestaruuden Minskissä 2016. Hän voitti samana vuonna Kolomnassa maailmanmestaruuden 5 000 metrillä ajalla 6.10,31 ja 10 000 metrillä ajalla 12.56,77 sekä yleisluistelun maailmanmestaruuden Berliinissä. Hän voitti yleisluistelun Euroopan-mestaruuden jälleen Heerenveenissä 2017. Gangwonin matkakohtaisissa MM-kilpailuissa hän saavutti kultaa 5 000 metrillä ajalla 6.06,82 ja 10 000 metrillä Alankomaiden ennätysajalla 12.38,89. 1 500 metrillä hän sai pronssia. Hän voitti Hamarissa yleisluistelun maailmanmestaruuden yhdeksännen kerran pistein 148,425.
Kramer voitti Pyeongchangissa 2018 kolmannen peräkkäisen olympiakullan 5 000 metrillä ajalla 6.09,76. Joukkuetakaa-ajossa hän sai pronssia. 10 000 metrillä hän oli kuudes. Yleisluistelijoiden MM-kisoissa hän sijoittui samana talvena neljänneksi. Hän voitti kymmenennen yleisluistelun Euroopan-mestaruuden Collalbossa 2019. Hän saavutti Inzellin matkakohtaisissa MM-kilpailuissa samana vuonna kultaa joukkuetakaa-ajossa ja pronssia 5 000 metrillä. Yleisluistelun MM-kilpailuissa Calgaryssa hän sai pronssia. Heerenveenin matkakohtaisissa EM-kilpailuissa 2020 hän saavutti kultaa joukkuetakaa-ajossa ja hopeaa 5 000 metrillä. Hän voitti samana vuonna Salt Lake Cityssä joukkuetakaa-ajon maailmanmestaruuden ja sai MM-hopeaa 5 000 metrillä. Hän voitti joukkuetakaa-ajon Euroopan-mestaruuden Heerenveenissä 2022. Pekingin olympialaisissa 2022 hän oli 5 000 metrillä yhdeksäs.
Kramer on voittanut yhdistetyn 5 000 ja 10 000 metrin maailmancupin kausilla 2006–2007, 2008–2009 ja 2015–2016, sijoittunut toiseksi kausilla 2005–2006, 2007–2008, 2011–2012 ja 2020–2021 sekä kolmanneksi kausilla 2012–2013, 2013–2014 ja 2017–2018. Hän on voittanut kaikkiaan 42 henkilökohtaista maailmancupin osakilpailua sekä sijoittunut viisi kertaa toiseksi ja kerran kolmanneksi.
Sven Kramer elää yhdessä maahockeyn olympiavoittaja Naomi van Asin kanssa.